ტერეშჩენკოების გვარი

ტერეშჩენკოების გვარის წევრები უკრაინასა და მსოფლიოში დაწინაურდნენ, როგორც ბიზნესმენები, მეწარმეები, ქველმოქმედები, და მემამულეები მე-18 საუკუნეში. გვარს გააჩნია კაზაკური ფესვები და მათი ისტორია მომდინარეობს ქალაქი ჰლუხივიდან (დღევანდელი სუმის რეგიონი), უკრაინის მარცხენა სანაპიროს ჰეტმანების ყოფილი საცხოვრებელი.

ისტორია
პირველი გილდიის ვაჭარი არტემ ტერეშჩენკო რუსეთის იმპერიაში განსაკუთრებული დამსახურებისა და გაწეული ქველმოქმედების გამო, 1870 წლის 12 მაისს გამოცემული სამეფო განკარგულების მიხედვით დაწინაურდა, როგორც მემკვიდრეობითი დიდგვაროვანი. მისი სამი ვაჟი - ნიკოლა, თეოდორე და სიმონი - ეხმარებოდნენ მას ბიზნესის წარმართვაში.

ნახევარი საუკუნის განმავლობაში, ტერეშჩენკოების გვარი - ნიკოლა, თეოდორე, და მათი შვილები - ალექდანდრე, ივანი, ვარვარა, თეოდორე, ნაძეჟდა და სხვები ეწეოდნენ საქველმოქმედო საქმიანობას, აშენებდნენ უკრაინაში მრავალ შენობა-ნაგებობას, კულტურულ და საგანმანათლებლო დაწესებულებებს, ისევე როგორც ხელოვნების ნიმუშების კოლექციას, რომელიც ამჟამად კიევის მუზეუმებში არის დაცული. მე-20 საუკუნის დასაწყისში, შაქრის ერთ-ერთი ყველაზე დიდი სააქციო საზოგადოების კომპანია სამხრეთ-დასავლეთ რეგიონში იყო ნიკოლას მიერ 1870 წელს დაარსებული "ძმებ ტერეშჩენკოების შაქრისა და შაქრის დამამზადებელი საწარმოების ასოციაცია“, სადაც თეოდორემ და სიმონმა 3 მილიონი რუბლის საწყისი კაპიტალის ინვესტიცია განახორციელეს. დროთა განმავლობაში, გვარის მფლობელობაში არსებული კომპანიის წლიური შემოსავალი იყო 12 მილიონი რუბლი და სარგებლობდა ევროპულ ბაზართან დამოუკიდებელი წვდომით. ზოგიერთი საწარმო ძმების პირად მფლობელობაში დარჩა.

წევრები
ტერეშჩენკოების გვარის წევრები იყვნენ:

არტემ ტერეშჩენკო (1794–1873 წწ.), უკრაინელი მეწარმე, მიწის მესაკუთრე, შაქრის ქარხნების დამაარსებელი.
ნიკოლა ტერეშჩენკო (1819–1903 წწ.), უკრაინელი ფილანტროპი, არტემის ვაჟი
ვარვარა ტერეშჩენკო (1852–1922 წწ.), ფილანტროპი, დაქორწინებული იყო ბოგდან ხანენკოზე (1848–1922 წწ.), ხელოვნების კოლექციონერზე, კიევის დასავლური და აღმოსავლური ხელოვნების მუზეუმის თანადამფუძნებელზე.
ივან ტერეშჩენკო (1854–1903 წწ.), მხატვარი, ნიკოლას ვაჟი.
მიხაილ ტერეშჩენკო (1886–1956 წწ.), რუსეთის დროებითი მთავრობის საგარეო საქმეთა მინისტრი, ივანეს ვაჟი.
პეტრო ტერეშჩენკო (1919–2004 წწ.), მიხაილო ივანოვიჩ ტერეშჩენკოს ვაჟი, ქიმიკოსი.
მიშელ ტერეშჩენკო, (დ. 1954 წ.; მიშელ ტერესჩენკო) ფრანგული წარმოშობის მიხაილოს შვილიშვილი, პეტრო მიხაილოვიჩ ტერეშჩენკოს ვაჟი. იგი უკრაინის მოქალაქე 2015 წლის მარტში გახდა, უკრაინაში ათ წელზე მეტი ხნის ცხოვრების შემდეგ, და 2015 წლის ოქტომბერში ჰლუხივის მერად აირჩიეს.
მიშელ ტერეშჩენკო (დ. 1956 წ.; მიშელ ტერესტჩენკო) ფრანგული და ინგლისური წარმოშობის, მიხაილოს შვილიშვილი, ივან მიხაილოვიჩ ტერეშენკოს ვაჟი, ფილოსოფოსი და უნივერსიტეტის პროფესორი.
ივან ტერეშჩენკო (დ. 1958 წ.; ივან ტერესტჩენკო) ფრანგული და ინგლისური წარმოშობის, მიხაილოს შვილიშვილი, ივან მიხაილოვიჩ ტერეშენკოს ვაჟი, ფოტოგრაფი, მხატვარი.
ალექსანდრა ტერეშჩენკო (დ. 1964 წ.; ალექსანდრა ტერესტჩენკო) ფრანგული და ინგლისური წარმოშობის, ივან მიხაილოვიჩ ტერეშენკოს ქალიშვილის, მიხაილოს შვილიშვილი, გარდაიცვალა ლოზანაში 1982 წელს.
ფიოდორ არტემიევიჩი ტერეშჩენკო (1832–1894 წწ.), რომლის კოლექციაც უკრაინის ეროვნული ხელოვნების მუზეუმის საფუძველს წარმოადგენდა.
ფიოდორ ფიოდოროვიჩ რეტეშჩენკოს (1888–1954 წწ.), ავიამშენებელი და მწერალი, ფიოდორ არტემიევიჩის ვაჟი. იგი დაქორწინებული იყო ბეატრიქსა გრაფინია ფონ კეისერლინგზე.